Vi - en familie med to voksne og to børn - har haft nogle supergode dage i Lasses lejlighed; den føltes eksotisk på en hjemlig måde og var desuden ren, rummelig og godt indrettet (så selv med sovesofaen slået ud og oppakning på gulvet var der fint med plads og luft). Lejligheden indeholdt alt hvad vi havde brug for (og mere til), og Lasse, som er en supertjekket vært, havde på forhånd sendt en liste med anvisninger på diverse praktikaliteter, så vi var virkelig godt hjulpet på vej og oplevede også at alting kørte problemfrit.
Lejligheden ligger roligt (med en stille gårdhave) ganske tæt på offentlig transport, men også i gåafstand til en del restauranter, caféer, supermarkeder og små butikker.